  Руслан Нуриахметов Майя Бывальцева 18-тӥ тулыспалэ Ижкарын Вань удмуртъёслэн «Удмурт Кенеш» огазеяськонзылы 30 ар тырмонэз сӥё-дано пусъёзы. Ужрадэ 500 пала адями пыриськоз. Со сярысь огазеяськонлэн тӧроез Татьяна Ишматова исполкомлэн пумиськоназ ивортӥз. Сиё-дано ужрадэ Удмуртилэн каръёсысьтыз но ёросъёсысьтыз делегациос пыриськозы. Озьы ик Татарстанысь, Башкортостанысь, Марий Элысь, Киров улосвылысь, Пермь шаерысь куноосты ӧтизы. Со сяна, элькунысь мукет калыкъёслэн мер огазеяськонъёссылэн кивалтӥсьёссы лыктыны кулэ. Ужрадын Трокай Борисов, Кузебай Герд, Эрик Батуев нимо йӧскалык пермиослэсь лауреатъёссэс сӥлы карозы, мыло-кыдо азьветлӥсьёсьёсты пусъёзы. Озьы ик крезьгуро ӟечкыланъёс луозы. Котырес лыдпуслы ужрад 11 часын кутскоз. Ивортодэтъя «Удмуртия» агентство меӵак возьматон нуоз Тодэ вайытом, Удмуртиын финн-угор егитъёслэсь огъяросси форумзэс ортчытыны малпало. Тегъёс: Удмуртия Ижкар УдмуртКенеш удмуртъёс  